ปกติเคยทานแต่บุฟเฟ่ต์ของร้านนี้ ไม่เคยสังเกตุว่ามีแบบ Set Menu ด้วย ครั้งนี้มาเดิน Central World เห็นป้ายโปรโมชั่นหน้าร้าน เป็น set สุกี้ยากี้ เสิร์ฟร้อนๆมาในหม้อดิน ดูน่าทานเลยตัดสินใจลองดูค่ะ

ที่นี่แยกส่วนบุฟเฟ่ต์และส่วนที่เป็น set menu กันอย่างชัดเจน เผลอไปเข้าคิวตรงบุฟเฟ่ต์ซะนาน จริงๆอีกฝั่งไม่ต้องรอเข้าไปได้เลยค่ะ

ครั้งนี้สั่งชุดสุกี้ยากี้เนื้อวัวออสเตรเลีย (199 บาท) และ หมูคุโรบูตะ (189 บาท) อย่างละชุด

เน็ททานชุดเนื้อวัวค่ะ เปิดหม้อมาหน้าตาไม่ค่อยสวยเท่าไหร แต่รสชาติอร่อยและได้เนื้อเยอะกว่าที่คิด (ประมาณ 10 ชิ้นได้) อย่างอื่นในหม้อประกอบด้วยเส้นบุก เห็ดและผักชนิดต่างๆ ในชุดยังมี 
- ไข่ไก่ดิบไว้ทานกับชาบู 
- ข้าว 1 ถ้วยปริมาณไม่เยอะ
- ผักสลัดถ้วยเล็ก
- ซุปมิโสะ

ราคานี้ net แล้วไม่มีบวกค่าอื่นๆอีกนะคะ ทานหมดนี่อิ่มอร่อยกำลังดี เป็นอีกทางเลือกหนึ่งของคนที่ไม่อยากทานบุฟเฟ่ต์ค่ะ